stanford-oval/wikipedia huggingface dataset:
Vähäjärvi (Eura)

| Vähäjärvi |
| --- | --- |
Valtiot:  Suomi 
Paikkakunta:  Eura 
Koordinaatit:  61°09′36″N, 22°11′57″E
Vesistöalue ja valuma-alueen tietoja
Laskujoki:  Ruosteojan metsäpuro 
Järvinumero:  34.023.1.001
Mittaustietoja
Pinnankorkeus:  63,1 m 
Rantaviiva:  0,553 km 
Pinta-ala:  1,932 ha  
 fiVähäjärvi 
Vähäjärvi on pieni lampimainen järvi, joka sijaitsee Eurassa Köyliön Tuiskulaan vievän keskiaikaisen tien varrella  Satakunnassa ja kuuluu Eurajoen vesistön Eurajokeen laskevan Ruononojan valuma-alueeseen.
Maantiede

Ovaalin muotoisen järven pinta-ala on 1,9 hehtaaria ja se on 230 metriä pitkä ja 120 metriä leveä. Sen luusua sijaitsee länsirannalla, josta Ruosteoja alkaa ensin metsäojana ja sitten kaivettuna suorana pelto-ojana virrata luoteeseen päin. Korvenkulman tienoilla se kääntyy lounaaseen ja yhtyy siellä Ruonojaan. Oja yhtyy Eurajokeen Kuurnamäessä.
Järvelle johtaa polku alas mäkeä yhdystieltä 2141. Rantaviivaa on 530 metriä eikä järvellä ole loma-asuntoja taikka vakituista rakennuskantaa.
Luonto

Järvessä elää luontaisena jokirapu.
Waldemar Thrane

Waldemar Thrane
Waldemar Thrane (8. lokakuuta 1790 Christiania – 30. joulukuuta 1828 Christiania) oli norjalainen säveltäjä, viulisti ja kapellimestari.
Thranen perhe oli Christianian yhteisössä vaikutusvaltainen. Hänen isänsä oli pormestari Paul Thrane. Molemmat vanhemmat olivat musiikin ystäviä, ja pariskunnan kahdeksalle lapselle tarjottiin useiden soitinten soitonopetusta. Thrane oli viisivuotias menettäessään äitinsä, mutta hän sai äitipuolen. Hänelle antoi varhaista musiikkikasvatusta viulisti Frederik Christian Groth. Thrane pääsi 10-vuotiaana tuomiokirkon kouluun ja oli siellä oppilaana kuuden vuoden ajan. Hän joutui putoamisonnettomuuteen laivalla ja sai selkävammoja, joista kärsi loppuikänsä. Toivuttuaan riittävään kuntoon hän kuitenkin aloitti viulunsoiton Grothin johtamassa Det Dramatiske Selskabin orkesterissa. Thrane oli mukana perustamassa vuonna 1810 Det musikalske Lyceumia, joka eteni merkittävään rooliin Christianian musiikkielämässä. Opiskeltuaan Kööpenhaminassa viulunsoittoa tanskalaisen viulisti Claus Schallin johdolla Thrane tuli valituksi Det musikalske Lyceumin orkesterin johtajaksi. Vuonna 1812 hän aloitti lisäksi musiikkialan liiketoiminnan säveltäjä, laulupedagogi Lars Møller Ibsenin kanssa. Ibsen kuitenkin vastasi tästä toiminnasta kokonaisuudessaan vuodesta 1821 alkaen.
Vuonna 1817 Thrane lähti Pariisiin, jossa hän täydensi musiikkiopintojaan sävellyksessä Anton Reichan ja François Habeneckin johdolla. Pierre Baillot'sta tuli hänen viulunsoiton opettajansa. Thrane soitti tuohon aikaan muodissa olleiden säveltäjien, kuten Baillot'n, Rodolphe Kreutzerin, Pierre Roden ja Giovanni Battista Viottin teoksia. Pariisissa hän myös tutustui ranskalaiseen oopperaan ja laulunäytelmään, esimerkiksi François Adrien Boieldieun ja Nicolas Dalayracin teoksiin. 26. marraskuuta 1819 Thrane piti Christianiassa ensimmäisen täysimittaisen konserttinsa. Hän muun muassa johti Joseph Haydnin sinfonian esityksen ja tulkitsi soolo-osuudet kahdessa viulukonsertossa. Thrane saavutti menestystä viulistina myös Bergenissä sekä Tukholmassa ja alkoi tuoda julkisuuteen omia sävellyksiään.
Thranen sävellystuotanto koostuu enimmäkseen lauluista, marsseista ja tansseista. Pitkällä tähtäimellä keskeiseksi teokseksi hänen tuotannossaan vakiintui laulunäytelmä Fjeldeventyret, jonka sanoitukset laati Henrik Anker Bjerregaard. Teos kantaesitettiin 9. helmikuuta 1825. Samana vuonna sen esityksiä pidettiin myös Trondheimissa. Teos on pysynyt suosittuna Thranen kuoleman jälkeenkin.
Thrane oli Marcus Thranen setä ja Hans Christian Petersenin lanko.
Aiheesta muualla

IMSLP: Waldemar Thrane
Vähäjärvi (Forssa)

| Vähäjärvi |
| --- | --- |
Valtiot:  Suomi
Maakunnat:  Pirkanmaa, Kanta-Häme
Kunnat:  Forssa (Koijärvi), Urjala
Koordinaatit:  60°59′18″N, 23°28′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  oja Matkunjärveen 
Järvinumero:  35.287.1.006
Mittaustietoja
Pinnankorkeus:  108,0  m 
Rantaviiva:  1,738 km 
Pinta-ala:  11,003  ha 
 fiVähäjärvi 
Vähäjärvi  on Kanta-Hämeen ja Pirkanmaan rajalla, osaksi Urjalassa ja osaksi Koijärvellä Forssassa,  sijaitseva järvi.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue jaettiin Nuutajoen valuma-alueeseen, johon järvi sitten kuuluu. Se on 700 metriä pitkä, 250 metriä leveä ja sen pinta-ala on 11 hehtaaria. Järvi sijaitsee heti Ruunavuoren alla. Siihen laskee kolme lyhyttä ojaa, joista Postilanoja on Kivijärven laskuojana huomattavin. Järven vedenpinnan korkeus on 108,0 metriä meren pinnan yläpuolella ja sen laskuoja lähtee järven itäpäästä ja laskee vain 0,3 metrin pudotuksen jälkeen Matkunjärveen. Järven rantaviivan pituus on 1,7 kilometriä. Rannoille on rakennettu 15 vapaa-ajan asuntoa, joille johtaa tiet valtatieltä 9 alkavalta yhdystieltä 13573.
Vesistösuhteet

Nuutajoen valuma-alueen sisällä järvi kuuluu Nuutajärveen laskevan Ihanajoen valuma-alueeseen. Siihen laskee Kivijärvi Urjalassa ja se laskee Matkunjärveen Forssan ja Urjalan, aiemmin Koijärven rajalla.
Mititei

Mititein grillausta
Tyypillisiä kasvispohjaisia lisukkeita mititein oheen
Mititei, joskus myös mici, on romanialainen jauhelihasta valmistettava perinteinen makkaran muotoinen liharuokalaji, jonka vastine on länsibalkanilainen ćevapčići.
Valmistamisessa käytetään yleensä sekä sian- että lampaanlihaa ja usein erilaisia paprikoita sekä valkosipulia. Seosta voi maustaa erilaisilla yrttimausteilla sekä tarpeen mukaan suolalla.
Ruokalajia voidaan nauttia esimerkiksi paikallisen hedelmäviinan ţuicăn yhteydessä.
Windmill

| ”Windmill” Helloween |
| --- | --- | --- |

Singlen tiedot
 Albumilta: Chameleon
 Julkaistu: 16. joulukuuta 1993
 Formaatti: CDS
 Tekijä(t): Michael Weikath
 Tyylilaji: pop, folk rock
 Kesto: 05.16
 Levy-yhtiö: EMI
Helloweenin muut singlet
| ”I Don’t Wanna Cry No More” 1993 | ”Windmill” 1993 | ”Perfect Gentleman” 1994 |
Windmill on saksalaisen power metal -yhtye Helloweenin single, joka julkaistiin vuonna 1993 levymerkillä EMI.
Kappaleet

Windmill – 05.16
Cut in the Middle – 03.58
Introduction – 03.56
Get Me Out of Here – 02.48
Kokoonpano

Michael Kiske – laulu
Michael Weikath – kitara
Roland Grapow – kitara
Markus Grosskopf – basso
Ingo Schwichtenberg – rummut
Käännös suomeksi
Woven Hand

| Woven Hand |
| --- | --- |
 Laulaja David Eugene Edwards
Tiedot
Toiminnassa:  2001–
Tyylilaji:  folk rock, alternative country
Kotipaikka:  Denver, Colorado, Yhdysvallat
Jäsenet:  David Eugene Edwards  
Levy-yhtiö:  Glitterhouse Records   Sounds Familyre, 2008–  
Aiheesta muualla
www.wovenhand.com
Infobox OKNimi-testi OK: 
Woven Hand (tai Wovenhand) on yhdysvaltalainen, Denveristä, Coloradosta kotoisin oleva yhtye, jonka entinen 16 Horsepower -yhtyeen laulaja David Eugene Edwards perusti vuonna 2001. Woven Handin musiikissa on vaikutteita alternative countrysta, post-rockista, punkista, industrialista, folk rockista, vanhanajan musiikista, Amerikan alkuperäiskansan musiikista ja romanimusiikista. Allmusic kuvailee yhtyeen musiikkia synkeäksi, aavemaiseksi, unenomaiseksi, orgaaniseksi ja tunnelmalliseksi.
Yhtyeellä on maailmanlaajuinen levytyssopimus Glitterhouse Recordsin ja Sounds Familyren kanssa, ja viime vuosina Woven Hand on tehnyt Yhdysvaltojen lisäksi kiertueita Keski- ja Pohjois-Euroopassa. David Eugene Edwards on konsertoinut muiden muassa Nick Caven, Shane McGowanin, ja Morphinen kanssa. Mosaic-levyn myötä yhtyeen sanottiin nousseen yhdeksi nykypäivän merkittävimmistä vaihtoehtorock-yhtyeistä.
Historia

Edwards aloitti Wovenhandin sooloprojektina vuonna 2001, kun hänen pääasiallinen yhtyeensä 16 Horsepower piti taukoa toiminnastaan. Wovenhandin ensimmäisissä konserteissa esiintyivät Edwards ja Daniel McMahon, joka vastasi useista eri soittimista. Yhtyeen esikoisalbumi Woven Hand julkaistiin vuonna 2002 Glitterhouse Recordsilla. Kiertueella esiintyivät kokoonpanossa Edwards, McMahon, rumpali Ordy Garrison ja sellisti Paul Fonfara. Vuonna 2003 julkaistiin erään tanssiesityksen soitintana käytetty albumi Blush Music, joka sisältää lähinnä uudelleensovitettua materiaalia esikoisalbumilta. Kiertueella Shane Trost soitti Fonfaran sijasta.
Vuonna 2004 Consider the Birds julkaistiin Sounds Familyrellä, joka julkaisi myös uudelleen yhtyeen edellisen albumin. Edwards soitti useita instrumentteja studiossa: hän ja Garrison tekivät kiertueen kahdestaan.
Vuonna 2005 16 Horsepower lopetti, ja Wovenhandiin liittyi belgialainen kitaristi Peter van Laerhoven. McMahon ja Trost eivät olleet enää aktiivisia yhtyeessä. Garrison and van Laerhoven soittivat joitain osuuksia vuoden 2006 Mosaic-albumilla, joka oli kuitenkin pääasiassa Edwards soolojulkaisu. Kiertueella soitti Pascal Humbert, 16 Horsepowerin perustaja ja basisti. Edward teki myös soolokiertueita Wovenhandin nimellä.
Vuoden 2008 Ten Stones oli yhtyeen ensimmäinen albumi, jonka yhtye äänitti yhdessä kaikkien jäsentensä kanssa. Wovenhand oli nyt virallisesti yhtye, joskin Edwards on yhä selkeästi keulahahmo. Vuonna 2009 yhtye toimi kolmihenkisenä, ilman van Laerhovenia.
Vuonna 2010 yhtye julkaisi albumin The Threshing Floor.
Decibel-lehden mukaan yhtye on huomattavasti suositumpi Euroopassa kuin Yhdysvalloissa.
Yhtye teki keväällä 2010 kaksi konserttia Suomessa, Tampereella Klubilla 30. toukokuuta ja Helsingissä Tavastialla 31. toukokuuta.
Diskografia > Albumit

Woven Hand (2002)
Blush Music (2003)
Blush (Original Score) (2003)
Consider the Birds (2004)
Puur (2005)
Mosaic (2006)
Ten Stones (2008)
The Threshing Floor (2010)
Refractory Obdurate (2014)
Star Treatment (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Woven Handin eurooppalainen sivu(englanniksi)
Woven Handin Rwin.Nl-sivu(englanniksi)
Woven Hand Myspacessa (englanniksi)
Vähäjärvi (Heinola, Hujansalo)

| Vähäjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°14′49″N, 26°09′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskuoja:  Eukonoja Konniveteen 
Järvinumero:  14.131.1.038
Mittaustietoja
Pinnankorkeus:  87,5 m  
Pituus:  670 m  
Leveys:  190 m  
Rantaviiva:  1,539 km  
Pinta-ala:  6,314 ha  
Saaria:  ei saaria 
 fiVähäjärvi 
Vähäjärvi  on Päijät-Hämeessä Heinolassa Hujansalon kylän lähellä sijaitseva järvi.
Maantietoa

Järven pinta-ala on 6,3 hehtaaria, se on 650 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Järven vedenpinnan korkeus on 87,5 metriä mpy.
Withering

| Withering> Tiedot |
| --- | --- |
Toiminnassa:  1999–
Tyylilaji:  death metal
Kotipaikka:  Lahti
Laulukieli:  englanti
Jäsenet:  Raimo "Crazyhorse" Posti, laulu   Mika, kitara   Matti K., kitara   Henkka, rummut  
Levy-yhtiö:  Firebox Records, 2004  
Aiheesta muualla
Kotisivut
Infobox OKNimi-testi OK: 
Withering on vuonna 1999 perustettu suomalainen death metal -yhtye. Withering aloitti uransa soittamalla Amorphiksen, Paradise Lostin ja Sentencedin musiikkia. Yhtyeen kotipaikka on Lahti. Yhtye julkaisi esikoisalbuminsa Gospel Of Madness vuonna 2004. Toinen albumi Festum Melancholia ilmestyi 2008.
Jäsenet

Raimo "Crazyhorse" Posti – laulu
Mika – kitara
Matti K. – kitara
Henkka – rummut
Diskografia

Gospel of Madness (2004,  Firebox Records)
EP:t
Festum Melancholia (2008,  omakustanne)
The Signs of Betrayal (2001)
Justification for Unavoidable (2002)
Promo'05 (2005)
Aiheesta muualla

Withering Myspacessa (englanniksi)
Missourin lippu

Missourin lippu (1913–)
Missourin lippu on Yhdysvaltain osavaltio Missourin virallinen tunnus sen sinetin ohella. Lippu on horisontaalinen trikolori, jossa on ylhäältä alas värit punainen, valkoinen ja sininen. Keskellä lippua on osavaltion vaakuna. Lipun mittasuhteet ovat 7:12. Nykyinen lippu otettiin käyttöön 22. maaliskuuta 1913.
Edelliset liput

1861–1865
Wraith of the Ropes

| Wraith of the Ropes> Tiedot |
| --- | --- |
Toiminnassa:  2001–
Tyylilaji:  funeral doom
Kotipaikka:  Hamilton, Ohio, USA
Laulukieli:  englanti
Jäsenet:  E.M. Hearst, kitara, basso, musiikkiohjelmointi, rummut   Scarecrow Rottinghouse, laulu, kosketinsoitin, musiikkiohjelmointi  
Entiset jäsenet:  V. Rottinghouse  
Levy-yhtiö:  Firebox Records   Totalrust Music, 2005  
Infobox OKNimi-testi OK: 
Wraith of the Ropes on yhdysvaltalainen funeral doom -yhtye, joka perustettiin Hamiltonissa, Ohiossa vuonna 2001.
Yhtye on nauhoittanut myös yhden julkaisemattoman albumin, Demonic Influencen.
Jäsenet

E.M. Hearst – kitara, bassokitara, musiikkiohjelmointi, rummut
Scarecrow Rottinghouse – laulu, kosketinsoitin, musiikkiohjelmointi
Diskografia

Ada (2005,  Totalrust Music)
The Red Door (2005,  EP, omakustanne)
Wandering (2010,  single, Nulll Records)
Aiheesta muualla

Wraith of the Ropes Encyclopaedia Metallumissa (englanniksi)
Wraith of the Ropes Myspacessa (englanniksi)
YZ Ceti

| YZ Ceti |
| --- | --- |
 YZ Ceti merkitty kuvassa punaisella.
Muut designaatiot:  HIP 5643
Fyysiset ominaisuudet
Näennäinen kirkkaus:  12,10 mv
Absoluuttinen kirkkaus:  14,25 Mv
Spektriluokka:  M4,5V
Muuttujatyyppi:  Flare-muuttuja
Astrometriset ominaisuudet
Tähdistö:  Valaskala
Rektaskensio (J2000):  01h 12m 30,6s
Deklinaatio (J2000):  -16° 59' 56"
Etäisyys:  12,1 ± 0,1 valovuotta (3,72 ± 0,04 parsekia)
Parallaksi:  268,84 ± 2,95 mas
Säteisnopeus:  +28,2 km/s
Ominaisliike:  RA: 1210,09 Dec.: 646,95 mas/v
YZ Ceti on punainen kääpiötähti Valaskalan tähdistössä. Se sijaitsee noin 12 valovuoden päässä Maasta, eikä näy paljaalla silmällä. Se on epätavallisen lähellä kirkkaampaa Tau Ceti -tähteä, joka on siitä vain 1,6 valovuoden päässä. Tätä tähteä ei voi kuitenkaan nähdä paljaalla silmällä. Se luokitellaan tähdeksi, jonka kirkkaus vaihtelee ajoittain. YZ Ceti on noin 13 prosenttia Auringon massasta ja 17 prosenttia sen säteestä. Tähdestä tulee radioastronomisia aaltoja.
Vaihtuvuus

YZ Ceti on muuttuva tähti: tähti osoittaa satunnaisesti nopeaa ja lyhyttä kirkkauden nousua, joskus saavuttaen magnitudin 12,03, johtuvat purkaukset pinnasta. Tämäntyyppinen muuttuva tähti tunnetaan nimellä UV Ceti tähti ensimmäisen jäsenensä jälkeen tai puhekielessä  Flare-muuttuja.
YZ Ceti näyttää myös pieniä jaksoittaisia kirkkausvaihteluita, jotka johtuvat tähtien täplistä tai kromosfäärin piirteistä, jotka liikkuvat tähden pyöriessä. Tämä muuttuvien tähtien luokka tunnetaan nimellä BY Draconis -muuttuja. Jaksottaiset vaihtelut mahdollistavat tähden kiertojakson mittaamisen 68,3 vuorokaudeksi, vaikka sen planeettajärjestelmän mallinnus antaa tähdelle 83 päivän kiertojakson.
Näkyvän valon valokäyrä YZ Ceti:lle, mukautettu alkaen et al. (2017)
X Factor USA (2. tuotantokausi)

| X Factor USA 2>  tuotantokausi |
| --- | --- |
 Tate Stevens ohjelmassa.
Tyyli:  tositelevisio
Kestoaika:  60-120 min
Pääosissa:  Juontajat: Mario Lopez Khloé Kardashian Tuomarit: Simon Cowell L.A. Reid Britney Spears Demi Lovato
Alkuperämaa:  Yhdysvallat
Alkuperäiskieli:  englanti
Verkko:   Fox   Sub
Esitetty:   12. syyskuuta 2012    25. syyskuuta 2012 –
X Factor USA:n toinen tuotantokausi esitettiin Yhdysvalloissa Fox-kanavalla syksyllä 2012. Ohjelman tuomareina toimivat Simon Cowell, L.A. Reid, Britney Spears ja Demi Lovato. Kilpailun voitti Tate Stevens, toiseksi sijoittui Carly Rose Sonenclar ja kolmanneksi Fifth Harmony.
Koelaulut

| Kaupunki | Tuottajien koelaulu | Paikka | Tuomarien koelaulu |
| --- | --- | --- | --- |
| Kansas City, Missouri | 14. maaliskuuta 2012 | Kemper Arena | 8.-9. kesäkuuta 2012 |
| Austin, Texas | 22. toukokuuta 2012 | Frank Erwin Center | 24.-25. toukokuuta 2012 |
| San Francisco, Kalifornia | 20. huhtikuuta 2012 | Cow Palace | 16.-18. kesäkuuta 2012 |
| Greensboro, Pohjois-Carolina | 1. toukokuuta 2012 | Greensboro Coliseum | 8.-9. heinäkuuta 2012 |
| Providence, Rhode Island | 10. toukokuuta 2012 | Dunkin' Donuts Center | 27.-29.kesäkuuta 2012 |
Finalistit

| Luokka (valmentaja) | Kilpailijat | Kilpailijat | Kilpailijat | Kilpailijat |
| --- | --- | --- | --- | --- |
| Teinit (Spears) | Beatrice Miller | Arin Ray | Carly Rose Sonenclar | Diamond White |
| Nuoret aikuiset (Lovato) | CeCe Frey | Jennel Garcia | Willie Jones | Paige Thomas |
| Yli 25-vuotiaat (Reid) | Vino Alan | Jason Brock | David Correy | Tate Stevens |
| Ryhmät (Cowell) | Emblem3 | Fifth Harmony | LYRIC 145 | Sister C |
Movement for Multi-Party Democracy

| Movement for Multi-Party Democracy |
| --- | --- |
  
Perustettu:  1990
Ideologia:  kolmas tie sosiaalidemokratia
Kansanedustajia:  55/157
Kotisivu:  mmdzambia.org
Infobox OKNimi-testi OK: 
Movement for Multi-Party Democracy eli MMD on sambialainen puolue. Puolue perustettiin vuonna 1990 vastustamaan yksipuoluejärjestelmää. Se hallitsi Sambiaa vuodesta 1991 vuoteen 2011 saakka. Tällöin kolme puolueen poliitikkoa toimi Sambian presidenttinä: Frederick Chiluba vuosina 1991–2002, Levy Mwanawasa 2002–2008 ja Rupiah Banda 2008–2011. Se on Sambian parlamentin toiseksi suurin puolue 55 edustajalla Patriotic Frontin jälkeen.
Move Your Body

| ”Move Your Body” Eiffel 65 |
| --- | --- | --- |

Singlen tiedot
 Albumilta: Europop
 Julkaistu: 30. marraskuuta 1999 (EU)  Helmikuu 2000 (USA)
 Tuottaja(t): Massimo Gabutti, Luciano Zucchet
 Tyylilaji: eurodance, italodance, house
 Kesto: 03.30
 Levy-yhtiö: Logic
Eiffel 65:n muut singlet
| ”Blue (Da Ba Dee)” 1999 | ”Move Your Body” 1999 | ”Too Much of Heaven” 2000 |
Move Your Body on italialaisyhtye Eiffel 65:n vuonna 1999 julkaistu single. Se julkaistiin toisena singlenä heidän Europop-albumilta Euroopassa 30. marraskuuta 1999 ja Pohjois-Amerikassa helmikuussa 2000. Kappale saavutti valtavan menestyksen monissa maissa, saavuttaen listan ensimmäisen sijan Itävallassa, Tanskassa, Ranskassa, Italiassa ja Espanjassa. Kappale pääsi kymmenen parhaan joukkoon esimerkiksi Uudessa-Seelannissa, Suomessa ja Ruotsissa.
Käännös suomeksi
Mitinon metroasema

| Mitino (Митино) |
| --- | --- |

 Moskovan metro 
Perustiedot
Metrolinjat:  Arbatsko-Pokrovskaja
Sijainti:  55.8457°N, 37.3622°E
Paikkakunta:  Moskova, Venäjä
Avattu:  26. joulukuuta 2009
Rakenne
Tyyppi:  tunneliasema
Mitino (ven. Митино) on yksi Moskovan metron asemista. Se avattiin 26. joulukuuta 2009.
Aiheesta muualla

Kuvia tai muita tiedostoja aiheesta Mitinon metroasema Wikimedia Commonsissa
Mirha

Mirhaa.
Pullo mirhaa Suomen ortodoksisen kirkon keskustalon kirkossa.
Mirha (kreik. μύρον, ven. миро), myös mirhami, on öljystä, viinistä ja hyväntuoksuisista yrteistä keitetty paksu neste.
Mirhaa käytetään muun muassa ortodoksisessa kirkossa mirhavoitelun sakramentissa. Ortodoksit valmistavat mirhan tietyn kaavan mukaan; se valmistetaan kunkin patriarkaatin tai muun autokefaalisen kirkon pääpaikassa erityisessä valmistamossa. Seremoniaa johtaa itse patriarkka ja valmistajana toimivat hänen alaisensa piispat. Prosessi kestää noin viikon kerrallaan; valmistusastiat ovat perinteisesti hopeaa, ja kerralla valmistetaan koko patriarkaatin tarpeisiin vuodeksi riittävä määrä.[lähde? ]
Raamatussa on mainintoja pyhällä öljyllä voitelemisesta muun muassa 2.Moos. 29:7, 1.Sam. 10:1 sekä 2.Sam. 2:4.
Vuorianoa

| Vuorianoa |
| --- | --- |
 Vuorianoa eläintarhassa
Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Naudat Bovinae
Suku::  Aasianpuhvelit Bubalus
Laji::  quarlesi
Kaksiosainen nimi
 Bubalus quarlesi  (Ouwens, 1910) 
Katso myös
   Vuorianoa Wikispeciesissä   Vuorianoa Commonsissa 
Infobox OKVirheellinen NIMI-arvoIUCN-testi OK: 
Vuorianoa (Bubalus quarlesi) on Indonesian Sulawesin ja Butonin saarilla tavattava aasianpuhveleiden suvun nautaeläinlaji. Vuorianoa muistuttaa paljolti anoaa, ja sen asemasta omana lajinaan on kiistelty. Se on luokiteltu erittäin uhanalaiseksi lajiksi.
Taksonomia

Vuorianoan tieteellinen nimi on Bubalus quarlesi, ja sen kuvaili tieteelle Peter Ouwens vuonna 1910. Vuorianoan asema omana lajinaan on kiistelty. Sitä on pidetty myös tavallisena anoana. Anoaa ja vuorianoaa erottavat koko, karvoituksen tyyppi ja väritys sekä sarvien muoto. Joidenkin tutkijoiden mielestä tämä oikeuttaa lajien erottelun toisistaan. Lajien sisällä on kuitenkin huomattavaa vaihtelua ja tietyillä yksilöillä voi olla kumpaankin lajiin liitettyjä piirteitä.
Koko ja ulkonäkö

Vuorianoa on kooltaan hyvin pieni, ja ulkonäöltään se muistuttaa huomattavasti anoaa. Vuorianoan paino on 56–150 kg, säkäkorkeus 71 cm ja ruumiin pituus 122–153 cm. Tavallisesta anoasta poiketen vuorianoalla on paksu villainen turkki. Väritykseltään se on tumman ruskea tai musta. Poikaset ovat kullanruskeita. Urokset ovat yleensä naaraita tummempia. Anoalla on turkissaan kuvioita, joita vuorianoalla ei ole ollenkaan tai jotka näkyvät vain huonosti. Vuorianoan ruumiin alapuoli on hieman muuta ruumista vaaleampi. Uroksilla ja naarailla on sarvet. Sarvien poikkileikkaus on pyöreä, toisin kuin tavallisen anoan kolmiomaisilla sarvilla. Korvat ovat pienet ja häntä lyhyt.
Levinneisyys ja elinympäristö

Vuorianoaa tavataan vain Indonesiassa Sulawesin ja Butonin saarilla. Lajia tavataan varmasti vain Sulawesin keskiosissa ja Butonin saaren pohjoisosassa. Sitä saattaa kuitenkin esiintyä myös Sulawesin pohjoisella ja eteläisellä niemimaalla. Vuorianoan levinneisyysalueen suhteesta anoan levinneisyysalueeseen ei ole varmuutta. Kahden lajin levinneisyysalue saattaa olla sympatrinen (päällekkäinen) tai parapatrinen (vierekkäinen).
Tyypillisesti lajia tavataan 1 000 – 2 300 metrin korkeudella merenpinnasta, mutta myös matalammilla alueilla aina merenpinnan tasoon saakka. Se esiintyy yleensä tiheissä metsissä, joissa on tiheää aluskasvillisuutta. Usein niitä tavataan lähellä vedenlähteitä kaukana ihmisistä.
Elintavat

Vuorianoan elintavoista tiedetään vain vähän. Niitä esiintyy yleensä yksin tai emon ja poikasen muodostamina pareina. Ne eivät keräänny suuremmiksi laumoiksi. Vuorianoat ovat yleensä aktiivisimmillaan aamuisin, ja keskipäivällä ne vetäytyvät suojaan esimerkiksi kaatuneiden puiden tai puiden juurten alle. Ne kylpevät vedessä ja mudassa. Vuorianoat ääntelevät lyhyesti ammuen.
Vuorianoalla ei ole ihmisen ohella lainkaan luontaisia petoeläimiä. Vuorianoat saattavat ottaa yhteen keskenään, jolloin ne pyrkivät puskemaan vastustajaansa vatsaan sarvillaan. Sarviaan ne käyttävät myös niiden esitellessä muille yksilöille kaivamalla maata tai ravisuttelemalla pusikoita. Vuorianoat lisääntyvät koko vuoden. Naaraan tiineys kestää 276–315 päivää ja se imettää poikastaan 6–9 kuukautta. Poikanen kasvaa sukukypsäksi 2–3 vuoden ikäisenä. Vuorianoat voivat elää 23-vuotiaiksi.
Uhat ja suojelu

Kansainvälinen luonnonsuojeluliitto IUCN on määritellyt vuorianoan erittäin uhanalaiseksi lajiksi. Kannan tarkkaa kokoa ei tunneta, mutta sen on arvioitu käsittävän alle 2 500 täysikasvuista yksilöä. Kannan on arvioitu olevan laskussa. Lajia uhkaavat elinympäristön tuhoutuminen ja metsästys.
Waldemar Rantoja

Juho Waldemar Rantoja (12. huhtikuuta 1904 Alavus – 21. kesäkuuta 1961 Seinäjoki) oli suomalainen toimittaja ja kirjailija.
Rantoja julkaisi teoksen eteläpohjalaisista kirjailijoista ja lisäksi hän kirjoitti useita yritys- ja järjestöhistoriikkeja. Rantojan runoja julkaistiin kokoelmana vuonna 1980.
Aiheesta muualla

Eräs maantieteen muistinero, Seura, 16.02.1938, nro 7, s. 14, Kansalliskirjaston digitaaliset aineistot